CELEX: 32006D0704
Language: et
Date: 2006-10-20 00:00:00
Title: 2006/704/EÜ: Komisjoni otsus, 20. oktoober 2006 , standardi EN 848-3:1999 Puidutöötlusmasinate ohutus. Ühepoolsed pöörleva lõiketeraga puidutöötluspingid. 3. osa: Arvjuhtimisega sisetreipingid ja vertikaalfreespingid viite tingimustega avaldamise kohta vastavalt Euroopa Parlamendi ja nõukogu direktiivile 98/37/EÜ (teatavaks tehtud numbri K(2006) 4901 all)   (EMPs kohaldatav tekst)

21.10.2006   
            
            
               ET
            
            
               Euroopa Liidu Teataja
            
            
               L 291/35
            
         
      KOMISJONI OTSUS,
   20. oktoober 2006,
   standardi EN 848-3:1999 “Puidutöötlusmasinate ohutus. Ühepoolsed pöörleva lõiketeraga puidutöötluspingid. 3. osa: Arvjuhtimisega sisetreipingid ja vertikaalfreespingid” viite tingimustega avaldamise kohta vastavalt Euroopa Parlamendi ja nõukogu direktiivile 98/37/EÜ
   (teatavaks tehtud numbri K(2006) 4901 all)
   (EMPs kohaldatav tekst)
   (2006/704/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. juuni 1998. aasta direktiivi 98/37/EÜ masinaid käsitlevate liikmesriikide õigusaktide ühtlustamise kohta, (1) eelkõige selle artikli 6 lõiget 1,
   võttes arvesse Euroopa Parlamendi ja nõukogu 22. juuni 1998. aasta direktiivi 98/34/EÜ (millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord) (2) artikli 5 alusel loodud alalise komitee arvamust,
   ning arvestades järgmist:
   
               (1)
            
            
               Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut olulist direktiivi 98/37/EÜ I lisas sätestatud tervisekaitse- või ohutusnõuet, eeldatakse, et vastavalt sellele standardile ehitatud masin vastab asjaomastele olulistele nõuetele.
            
         
               (2)
            
            
               Viide standardile EN 843-3:1999, mis käsitleb puidutöötlusmasinate ohutust ning mille Euroopa Standardikomitee võttis vastu 1. juulil 1999, on avaldatud Euroopa Ühenduste Teatajas. (3)
               
            
         
               (3)
            
            
               Pärast Rootsi ametlikku vastuväidet võttis komisjon vastu otsuse 2002/1002/EÜ (4) mitte kustutada viidet standardile EN 848-3:1999 Euroopa Ühenduste Teatajast. Sellest tulenevalt võib standardile EN 848-3:1999 vastavuse puhul ka edaspidi eeldada vastavust direktiivis 98/37/EÜ sätestatud olulistele ohutusnõuetele.
            
         
               (4)
            
            
               Seoses Rootsi ametliku vastuväitega tegi komisjon Euroopa standardiorganisatsioonile ülesandeks muuta standardit EN 848-3:1999 1. jaanuariks 2005 nii, et pöörataks erilist tähelepanu esemete väljapaiskumise ohule ja tõhusamat kaitset pakkuvate turvaseadmete paigaldamisele.
            
         
               (5)
            
            
               28. juulil 2005 esitas Saksamaa direktiivi 98/37/EÜ artikli 6 lõike 1 kohaselt ametliku vastuväite standardi EN 848-3:1999 kohta.
            
         
               (6)
            
            
               Pärast standardi EN 848-3:1999 uurimist on komisjon jõudnud järeldusele, et standard ei vasta direktiivi 98/37/EÜ I lisas sätestatud olulistele tervisekaitse- ja ohutusnõuetele 1.1.2 a (ohutuse tagamise põhimõtted), 1.3.2 (purunemisoht kasutamise ajal), 1.3.3 (kukkuvatest või väljapaiskuvatest esemetest tulenevad ohud) ja 1.4.1 (piirete ja kaitseseadete üldnõuded). Standardi EN 848-3:1999 sätte 5.2.7.1.2.b lõigetes 1–6 ette nähtud tehnilised nõuded kaitsekardinate, eelkõige ribakardinate omaduste ja materjali valiku kohta ei ole piisavad, et hoida ära tööriista osade väljapaiskumine.
            
         
               (7)
            
            
               Euroopa standardiorganisatsioon ei ole veel muutnud standardit EN 848-3:1999 vastavalt standardimisülesandele nr 311, mis anti neile seoses direktiiviga 98/37/EÜ.
            
         
               (8)
            
            
               Kuna standardit EN 848-3:1999 ei ole veel muudetud, peab ohutuse ja õiguskindluse huvides standardi EN 848-3:1999 viidete avaldamisega Euroopa Liidu Teatajas kaasnema asjakohane hoiatus. Liikmesriigid peaksid lisama sama hoiatuse nendesse siseriiklikesse standarditesse, millega standard EN 848:-3:1999 üle võetakse.
            
         
               (9)
            
            
               Viidet standardile EN 848-3:1999 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   
      Euroopa Liidu Teatajas avaldatud viide standardile EN 848-3:1999 “Puidutöötlusmasinate ohutus. Ühepoolsed pöörleva lõiketeraga puidutöötluspingid. 3. osa: Arvjuhtimisega sisetreipingid ja vertikaalfreespingid” asendatakse lisas esitatud tekstiga.
   Artikkel 2
   Kui liikmesriigid vastavalt direktiivi 98/37/EÜ artikli 5 lõikele 2 avaldavad viite riiklikule standardile, millega võetakse üle ühtlustatud standard EN 848-3:1999, lisavad nad viitele käesoleva otsuse lisas sätestatud hoiatuse.
   Artikkel 3
   Käesolev otsus on adresseeritud liikmesriikidele.
   
      Brüssel, 20. oktoober 2006
      
         
            Komisjoni nimel
         
         
            asepresident
         
         Günter VERHEUGEN
         
      
   
   
      (1)  EÜT L 207, 23.7.1998, lk 1. Direktiivi on viimati muudetud direktiiviga 98/79/EÜ (EÜT L 331, 7.12.1998, lk 1).
   
      (2)  EÜT L 204, 21.7.1998, lk 37. Direktiivi on viimati muudetud 2003. aasta ühinemisaktiga.
   
      (3)  EÜT C 110, 15.4.2000, lk 38.
   
      (4)  EÜT L 349, 24.12.2002, lk 103.
   
      LISA
      
         “(Direktiivi kohaste ühtlustatud standardite pealkirjade ja viidete avaldamine)
         
                     ESO (1)
                     
                  
                  
                     Ühtlustatud standardi viide ja pealkiri
                     (ja viitedokument)
                  
                  
                     Esmakordne avaldamine ELTs
                  
                  
                     Asendatav standard
                  
                  
                     Kuupäev, mil asendatava standardi vastavuseeldus kaotab kehtivuse
                     Märkus 1
                  
               
                     CEN
                  
                  
                     EN 848-3:1999
                     Puidutöötlusmasinate ohutus. Ühepoolsed pöörleva lõiketeraga puidutöötluspingid. 3. osa: Arvjuhtimisega sisetreipingid ja vertikaalfreespingid
                  
                  
                     15.4.2000
                  
                  
                     —
                  
                  
                      
                  
               
                     Hoiatus: Viide ei hõlma kõnealuse standardi sätte 5.2.7.1.2.b lõikeid 1–6 seoses kaitsekardinate, eelkõige ribakardinate omaduste ja materjali valikuga; nimetatud sätete kohaldamine ei loo eeldust, et toode vastab direktiivi 98/37/EÜ I lisas sätestatud olulistele tervisekaitse- ja ohutusnõuetele 1.3.2, 1.3.3, 1.4.1 ja 1.1.2.a.
                  
               
                     Märkus 1
                  
                  
                     Tavaliselt on kuupäevaks, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
                  
               
                     Märkus 2.1
                  
                  
                     Uue (või muudetud) standardi reguleerimisala on sama mis asendataval standardil. Osutatud kuupäevast alates ei loo asendatava standardi järgimine enam eeldust, et toode vastabt direktiivi olulistele nõuetele.
                  
               
                     Märkus 3
                  
                  
                     Muudatuste puhul on viitestandard EN CCCCC:AAAA, vajaduse korral selle varasemad muudatused ja osutatud uus muudatus. Asendatav standard (veerg 3) koosneb seega standardist EN CCCCC:AAAA ja vajaduse korral selle varasematest muudatustest, kuid ei hõlma osutatud uut muudatust. Osutatud kuupäevast alates ei loo asendatava standardi järgimine enam eeldust, et toode vastab direktiivi olulistele nõuetele.
                  
               
                     Märkus 4
                  
                  
                     Toote vastavuseeldus kehtib, kui järgitakse 1. osa ja asjakohase 2. osa nõudeid, kui 2. osa on samuti nimetatud Euroopa Liidu Teatajas vastavalt direktiivile 98/37/EÜ.
                  
               Märkus:
         
                     —
                  
                  
                     Standardite kättesaamisega seotud teavet võib saada Euroopa standardiorganisatsioonidest või riiklikest standardiasutustest, mille nimekiri on lisatud Euroopa Parlamendi ja nõukogu direktiivile 98/34/EÜ. (2) (viimati muudetud direktiiviga 98/48/EÜ. (3)
                     
                  
               
                     —
                  
                  
                     Viidete avaldamine Euroopa Liidu Teatajas ei tähenda, et standardid on olemas kõikides ühenduse keeltes.
                  
               
                     —
                  
                  
                     Käesolev loetelu asendab kõik varasemad Euroopa Liidu Teatajas avaldatud loetelud. Komisjon tagab loetelu ajakohastamise.
                  
               Täpsemat teavet ühtlustatud standardite kohta leiab Interneti-aadressilt http://europa.eu.int/comm/enterprise/newapproach/standardization/harmstds/
      
      
         (1)  ESO: Euroopa standardiorganisatsioon:
      
                  —
               
               
                  CEN: rue de Stassart 36, B-1050 Brussels, tel. (32-2) 550 08 11; faks (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brussels, tel. (32-2) 519 68 71; faks (32-2) 519 69 19 ( http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, tel: (33) 492 94 42 00; faks (33) 493 65 47 16 (http://www.etsi.org)
               
            
         (2)  EÜT L 204, 21.7.1998, lk 37.
      
         (3)  EÜT L 217, 5.8.1998, lk 18.”